Ćežkozranjenaj po njezbožu
Załom. Z hišće njewujasnjeneje přičiny je 26lětny wodźer Golfa wčera připołdnju w Załomju pod Hrodźišćom při wotbočenju nalěwo napřećo přijěducy VW Polo přewidźał. Při zražce so wodźer Golfa a 27lětna šoferka Pola ćežko zraništaj. Cyłkowna wěcna škoda wučinja 15 000 eurow.
Do pincow so zadobywali
Budyšin. Njeznaći běchu so minjeny kónc tydźenja na Hannsa Eislerowej w Budyšinje do štyrjoch pincow wjaceswójbneho domu zadobyli. Mjez druhim pokradnychu tam paduši keyboard w hódnoće něhdźe 300 eurow.
Awto so paliło
Kamjenc. Na Wuchodnej dróze w Kamjencu je so njedźelu dopołdnja wosrjedź jězby tři měsacy stary Peugeot zapalił. 52lětny šofer słyšeše syčenje, a njeposrědnje po tym sapachu ze zadnjeho dźěla awta płomjenja. Wjacori pasanća a připadnje přidružaca so policajska patrulja woheń spěšnje zhašachu. 57lětny pomocnik so při hašenju lochko zrani.
Z 1,08 promilemi po puću
hrv_Latn szl_Latn lij_Latn pol_Latn pag_Latn szl_Latn hrv_Latn